钦定古今图书集成/理学汇编/学行典/第083卷 > 诗经 > 《卫风淇奥》
## 钦定古今图书集成/理学汇编/学行典/第083卷 > 诗经 > 《卫风淇奥》

瞻彼淇奥，绿竹猗猗。有匪君子，如切如磋，如琢如磨，
瑟兮僩兮，赫兮咺兮。有匪君子，“终不可谖兮。”

〈大全〉双峰饶氏曰：“‘《有匪君子》’，是说已做成君子之人。言君子之所以斐然有文者，其初自切磋琢磨中来。”　北溪陈氏曰：“切是穷究事物之理，逐件分析，有伦有序。磋是讲究纯熟，道理莹彻，所以如切而又磋。琢是克去物欲之私，使无瑕累。磨是磨砻至那十分纯粹处，所以如琢而又磨。”

瞻彼淇奥，绿竹青青。有匪君子，充耳琇莹，会弁如星。
“瑟兮僩兮，赫兮咺兮。有匪君子，终不可谖兮。”

〈朱注〉以《竹》之坚刚茂盛，兴其服饰之尊严，而见其德之称也。

瞻彼《淇奥》，“绿竹如箦。有匪君子，如金如锡，如圭如璧。
宽兮绰兮，猗重较兮。善戏谑兮，不为虐兮。”

〈朱注〉以竹之至盛，兴其德之成就，而又言其“宽广而自如，和易而中节”也。盖“宽绰”无敛束之意，戏谑非庄厉之时，皆常情所忽，而易致过差之地也。然犹可观而必有节焉，则其动容周旋之闲，无适而非礼，亦可知矣。〈大全〉丰城朱氏曰：“首章以竹之美盛，兴其德之进修；卒章以竹之至盛，兴其德之成就。合二章而观之，所以能有是锻炼之精纯者，由其知行之并进也；所以能全其生质之温润者，由其表里之相符也。宽广者，矜庄之反。矜庄而又宽广，则是宽而有制也。和易者，威严之反。威严而又和易，则是严而能泰也。此所以为德”之盛也。如是，则其谓之“睿圣”也，亦可以无愧矣。